Komisijos sprendimas
2003 m. rugsėjo 8 d.
nustatantis vynuogynų plotų tarpinių statistinių tyrimų duomenų perrašymo į mašininio skaitymo formą kodą ir tipines taisykles
(pranešta dokumentu Nr. C(2003) 3191)
(tekstas svarbus EEE)
(2003/654/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1979 m. vasario 5 d. Tarybos reglamentą (EEB) Nr. 357/79 dėl vynuogynų statistinio tyrimo [1] su paskutiniais pakeitimais, padarytais Reglamentu (EB) Nr. 2329/98 [2], ypač į jo 5 straipsnio 6 dalį ir 6 straipsnio 7 dalį,
kadangi:
(1) 1980 m. liepos 8 d. Komisijos sprendimas 80/765/EEB, nustatantis vynuogynų tarpinių tyrimų duomenų perrašymo į automatizuotai nuskaitomą formą kodeksą ir tipines taisykles [3] keletą kartų [4] buvo iš esmės pakeistas; siekiant aiškumo ir racionalumo, minėtas sprendimas turėtų būti kodifikuojamas.
(2) Pagal Reglamentą (EEB) Nr. 357/79, informaciją, surinktą atliekant tarpinius vynuogynų plotų statistinius tyrimus, valstybės narės privalo pateikti Komisijai lentelių sąvado forma, ją suskirstant pagal geografinius vienetus, kurie nustatomi minėto reglamento 8 straipsnyje nustatyta tvarka, t. y. Komisijos sprendimu, priimtu Žemės ūkio statistikos nuolatiniam komitetui pareiškus nuomonę.
(3) Valstybės narės, kurios tyrimų rezultatus apdoroja elektroniniu būdu, šiuos rezultatus Komisijai turi pateikti mašininio skaitymo forma. Tyrimų rezultatų perdavimo kodai taip pat nustatomi Reglamento (EEB) Nr. 357/79 8 straipsnyje nustatyta tvarka.
(4) Duomenis, minimus Reglamento (EEB) Nr. 357/79 6 straipsnyje, valstybės narės dėl praktinių priežasčių taip pat turėtų perduoti mašininio skaitymo forma.
(5) Šiame sprendime numatytos priemonės atitinka Žemės ūkio statistikos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Mašininio skaitymo forma, kurią elektroniniu būdu tyrimų rezultatus apdorojančios valstybės narės naudoja Reglamento (EEB) Nr. 357/79 5 ir 6 straipsniuose nurodytiems duomenims pateikti, yra magnetinė juostelė.
2 straipsnis
Kodas ir taisyklės, reglamentuojantys Reglamento (EEB) Nr. 357/79 5 ir 6 straipsniuose numatytų duomenų perrašymą į magnetinę juostelę, pateikiami I ir II prieduose.
3 straipsnis
Sprendimas 80/765/EEB panaikinamas.
Nuorodos į panaikintą sprendimą laikomos nuorodomis į šį sprendimą ir aiškinamos pagal IV priede pateiktą koreliacijos lentelę.
4 straipsnis
Šis sprendimas skirtas valstybėms narėms.
Priimta Briuselyje, 2003 m. rugsėjo 8 d.